Eestimaa südames, mõni kilomeeter suurest Tallinn-Tartu maanteest eemal, asub idüllilises Valgma külas Hindreku turismitalu. Kui oled juba mõnda aega unistanud heast toidust või uutest põnevatest elamustest, siis Hindreku turismitalu on koht, kuhu suunduda. Teenuste valik, mida Hindrekul teha või maitsta saab, on muljeatavaldav. Lihtsalt keera suurelt maanteelt kõrvale ja lase Hindreku turismitalul end üllatada.
#000001
Aastaringselt avatud väärika ajalooga talus tervitavad külalisi juba väravas toimekas pererahvas ja pere suured lemmikud – väike valge malta bichon Säde ja öömust kiisu Süsi. Ja hingele pai tegevad üllatused saavadki alata.
#000002
Astudes vaid mõni samm väravast maja poole, leiad end sel suvel debüteerivast Hoovirestost. Õunapuuaias asuvast restost õhkub suveromantikat: maitsenautlejaid ootavad valge laudlinaga kaetud lauad, vaasides lõhnamas roosad pojengid või kaarduvad nõtkelt murtud südamed. Kiiktool saunamaja ees kõigub tuules sama kutsuvalt kui kuuri najale graatsiliselt nõjatuv punutud korviga valge jalgratas. Naerusuised teenindajad, pitsivahus valge põll ees, ulatavad küllatulnuile täpselt paraja pikkusega menüü. Menüüst, mille on koostanud noor andekas järvamaalasest peakokk Johannes Sihver, leiab nii klassikalisi põhjamaiseid palu kohalikus võtmes kui ka vau-maitseelamuse – hõrgu šašlõki Rutikvere tuurast. Ainuüksi selle roa pärast tasub just siin poolel teel Tartust Tallinna peatus teha!
#000003
Hindreku talus on tegelikult nii mõnus olla, et ainuõige mõte tundub tallu tulla kindla plaaniga ka ööseks jääda. Miks? Kui päeval mekutad maitseid taluõue hoovirestos, siis õhtusöögi tellid hoopis müstikalooriga kaetud ja külalistele teadmata koordinaatidega Rabarestosse. Istud lihtsalt koos teejuhiga kanuusse ja asudki teele. Lased end lummata Mündi raba võrratutel vaadetel ja tajud Hindreku talu peremehe poolt rabas pakutaval õhtusöögil maitseid hoopis teistmoodi. Esna jõel saab kanuumatku teha aastaringselt, sest vesi selles ei jäätu, niisamuti saab tellida ka räätsamatku rabasse.
#000006
Magamiskohti on talus suvel 75-le, talvel 50-le inimesele. Kas suunduda puhkama väärika ajalooga talumaja teisel korrusel asuvasse kaasaegse sisustusega tuppa või hoopis meelepärasesse kämpingumajja, mida seisab saunamaja taga tiigi pervel 6 tükki, sõltub igaühe eelistustest.
#000008
Hindreku tegus pererahvas ootab külalisi aastaringselt. Tule üksi, kahekesi, suurema või väiksema seltskonnaga lihtsalt sööma või oma üritust korraldama. Rahulik keskkond looduskaunis külas koos mugava majutuse ja maitseüllatusi pakkuvate restoranidega on viljakas pinnas uuteks lennukateks ideedeks ja loob elamusi, mis jäävad kaunite mälestustena ajas kestma.
#000009
Paide on väike puust linn
#000011